CELEX: C2006/326/176
Language: sl
Date: 2006-12-30 00:00:00
Title: Zadeva F-135/06: Tožba, vložena 27. novembra 2006 — Lafleur-Tighe proti Komisiji

30.12.2006   
            
            
               SL
            
            
               Uradni list Evropske unije
            
            
               C 326/87
            
         Tožba, vložena 27. novembra 2006 — Lafleur-Tighe proti Komisiji
   (Zadeva F-135/06)
   (2006/C 326/176)
   Jezik postopka: francoščina
   Stranke
   
      Tožeča stranka: Virgine Lafleur-Tighe (Makati, Filipini) (zastopnika: S. Rodrigues in C. Bernard-Glanz, avocats)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev ničnosti odločbe organa, pristojnega za imenovanja (OPI), sprejete na podlagi pogodbe o zaposlitvi, podpisane 22. decembra 2005, o razvrstitvi tožeče stranke v naziv 13, plačilni razred 1, na dan, ko je bila zaposlena kot pogodbeni uslužbenec.
            
         
               —
            
            
               OPI naj se navedejo posledice razglasitve ničnosti izpodbijane odločbe in zlasti, naj upošteva delovne izkušnje tožeče stranke od leta 1993, ko je prejela diplomo „Bachelor“, ter jo prerazporedi v naziv 14, in sicer z retroaktivnim učinkom od 22. decembra 2005;
            
         
               —
            
            
               naložitev stroškov toženi stranki.
            
         Tožbeni razlogi in bistvene trditve
   Tožeča stranka najprej zatrjuje, da naj bi OPI s tem, da je od nje zahteval predložitev potrdila o enakovrednosti njene diplome „Bachelor“, ki naj bi bilo enako pravno zavezujoče kot sklep vlade francoske skupnosti v Belgiji v zvezi z njeno „diplôme de maîtrise“, kršil pooblastilo za odločanje po prostem preudarku.
   Drugič, tožeča stranka meni, da naj bi OPI kršil načelo enakega obravnavanja in prepovedi diskriminacije, ker ni upošteval potrdila o enakovrednosti navedene diplome, ki ga je izdala National Qualifications Authority of Ireland.